ICSI CS Admit Card: दिसंबर में होने वाली सीएस परीक्षा का एडमिट कार्ड जारी, ऐसे करें डाउनलोड  
सीएस परीक्षा का एडमिट कार्ड जारी हो गया है.
ऑफिशियल वेबसाइट से एडमिट कार्ड डाउनलोड किया जा सकता है.
परीक्षा दिसंबर में होनी है.
इंस्टीट्यूट ऑफ कंपनी सेक्रेटरीज ऑफ इंडिया (ICAI) ने दिसंबर में होने वाली सीएस परीक्षा का एडमिट कार्ड (ICAI CS Admit Card) जारी कर दिया है. परीक्षा का एडमिट कार्ड (ICAI CS December Admit Card) ऑफिशियल वेबसाइट icsi.edu पर जारी किया गया है. उम्मीदवार इस वेबसाइट से ही एडमिट कार्ड डाउनलोड कर सकते हैं. सीएस एग्जीक्यूटिव (ICAI CS Executive) और प्रोफेशनल (ICAI CS Professional) एग्जाम 20 दिसंबर से शुरू होंगे. वहीं, सीएस फाउंडेशन (CS Foundation) प्रोग्राम के लिए ICSI 28 और 29 दिसंबर को कम्प्यूटर बेस्ड परीक्षा आयोजित करेगा. 
ICAI CS December Admit Card Link
एग्जीक्यूटिव और प्रोफेशनल के स्टूडेंट्स के लिए प्री परीक्षा अक्टूबर में आयोजित की गई थी. दिसंबर सेशन की परीक्षा में बैठने के लिए एग्जीक्यूटिव और प्रोफेशनल प्रोग्राम के स्टूडेंट्स को प्री परीक्षा देनी होती है. 12वीं के बाद जो छात्र सीएस कोर्स शुरू करते हैं उनको कोर्स के तीन चरणों : फाउंडेशन, एग्जीक्यूटिव और प्रोफेशनल की पढ़ाई करनी होती है. जबकि जो छात्र ग्रेजुएशन के बाद सीएस करते हैं वे सीधा एग्जीक्यूटिव लेवल से शुरुआत करते हैं. 
बता दें कि इंस्टीट्यूट ऑफ कंपनी सेक्रेटरीज ऑफ इंडिया सीए की परीक्षा हर साल 2 बार कराती है. पहले सेशन की परीक्षा जून और दूसरे सेशन की परीक्षा दिसंबर में आयोजित की जाती है. गौरतलब है कि पेशेवर शिक्षा तक सब की पहुंच हो इस इरादे से ICAI ने हाल ही में जम्मू-कश्मीर, लद्दाख, लक्ष्यद्वीप, अंडमान-निकोबार द्वीप, पूर्वोत्तर भारत के राज्यों के छात्रों की सीएस फाउंडेशन और एग्जीक्यूटिव प्रोग्राम की फीस माफ करने का फैसला लिया है.